钦定古今图书集成/明伦汇编/官常典/第728卷 > 陈羍〈弟年〉
## 钦定古今图书集成/明伦汇编/官常典/第728卷 > 陈羍〈弟年〉

按《宋史忠义传》：“羍字肇芳，一字伟节，饶州安仁人。父
诗川，以武功补沭阳令。咸淳元年，父子同举进士，调
滁州司户参军。父丧免，改荆阃粮料院，又以母忧去，
调胊山主簿。制置使印应雷辟入幕。德祐元年秋，羍
繇海道归杭，授南安军教授，不就，还家。羍少与谢枋
得游，会枋得起兵，安仁首拔入幕，执安仁令李景。景”，
羍里人也。景请得以家赀二万赎罪，羍曰：“普天之下，
莫非王土，家财独非朝廷钱耶？”声其罪斩之。景子率
乡民五千报怨，羍度势不敌，引兵趋信州，会守吏遁
去。羍闻于朝，就摄郡事。益王即位，羍入觐，迁宗正寺
簿、太府寺丞，领江东安抚使。出上饶，接应郡县，所部
才千馀人，屯火烧山。越数月，战溃，被执至豫章。元帅
怜其才，羁縻馆，留之，遁去。后三年，复起兵，寻败入积
烟山中，自刭死。所著有《鹤心集》，其诗多讥刺当时之
士大夫，弟年同时被执死焉。

===萧雷龙===按《宋史忠义传》：“雷龙，字显辰，建昌新城人。景定三年
进士，调临安府学教授，通判衢州。及州守弃城遁，朝
命雷龙权知府事。北兵薄城下，不降，脱去还建昌。建
昌已降，雷龙与同里人黄巡检起兵。时大兵四合，雷
龙度不可支，与黄巡检及麾下数人奔入闽。未出境，
为同安武人徐浚冲获送县。权县尹刘圣仲素与雷”
龙有怨，杀之。后圣仲北来，泊舟小孤山，有巨舰冲前，
建大旗，书曰“萧知府兵”，继见雷龙坐船上，圣仲大呼，
有顷不见，以惊死。